b'\n_START_ARTICLE_\nHerkonas\n_START_PARAGRAPH_\nHerkonas \xe2\x80\x93 magnetinio lauko daviklis, susidedantis i\xc5\xa1 dviej\xc5\xb3 hermeti\xc5\xa1kame (paprastai stikliniame) korpuse esan\xc4\x8di\xc5\xb3 i\xc5\xa1 magnetin\xc4\x97s med\xc5\xbeiagos pagamint\xc5\xb3 kontakt\xc5\xb3. Stipresnis i\xc5\xa1orinis magnetinis laukas (priartinamas magnetas, \xc4\xafjungiamas greta esantis elektromagnetas ir pan) sujungia, atjungia ar perjungia herkono kontaktus. Perjungimo tipas priklauso nuo herkono konstrukcijos. Herkono korpusas u\xc5\xbepildomas intertin\xc4\x97mis dujomis arba jame sukuriamas vakuumas._NEWLINE_Herkonai yra patikimesni nei paprasti perjungikliai, tod\xc4\x97l naudojami signalizacijoje (\xc4\xafsilau\xc5\xbe\xc4\x97lis, atverdamas duris ar lang\xc4\x85, nutolina greta esant\xc4\xaf magnet\xc4\x85) ir kai kuriose klaviat\xc5\xabrose. Paplit\xc4\x99 herkoniniai dvira\xc4\x8dio grei\xc4\x8dio matuokliai (herkonas montuojamas ant dvira\xc4\x8dio r\xc4\x97mo, o besisukantis magnetas \xe2\x80\x93 ant dvira\xc4\x8dio rato). Kai kada herkonai naudojami elektros varikli\xc5\xb3 grandin\xc4\x97ms j\xc5\xb3 darbo metu perjungin\xc4\x97ti._NEWLINE_Jie tinka naudoti ir sprogimui pavojingose aplinkose, nes hermeti\xc5\xa1kame korpuse esantys kontaktai negali sukelti elektros kibirk\xc5\xa1ties. herkono ir j\xc4\xaf perjungian\xc4\x8dio elektromagneto derinys vadinamas herkonine rele._NEWLINE_Pagrindinis herkon\xc5\xb3 tr\xc5\xabkumas \xe2\x80\x93 paprastai stiklinis j\xc5\xb3 korpusas yra labai trapus.'